CELEX: 32000R2242
Language: el
Date: 2000-10-10 00:00:00
Title: Κανονισμός (ΕΚ) αριθ. 2242/2000 της Επιτροπής, της 10ης Οκτωβρίου 2000, για τη μείωση, για την περίοδο 2000/01, των ποσών της ενίσχυσης για τα πορτοκάλια που αποστέλλονται για μεταποίηση λόγω υπέρβασης του κατωφλίου μεταποίησης

Avis juridique important

|

32000R2242

Κανονισμός (ΕΚ) αριθ. 2242/2000 της Επιτροπής, της 10ης Οκτωβρίου 2000, για τη μείωση, για την περίοδο 2000/01, των ποσών της ενίσχυσης για τα πορτοκάλια που αποστέλλονται για μεταποίηση λόγω υπέρβασης του κατωφλίου μεταποίησης  

Επίσημη Εφημερίδα αριθ. L 257 της 11/10/2000 σ. 0009 - 0009

Κανονισμός (ΕΚ) αριθ. 2242/2000 της Επιτροπήςτης 10ης Οκτωβρίου 2000για τη μείωση, για την περίοδο 2000/01, των ποσών της ενίσχυσης για τα πορτοκάλια που αποστέλλονται για μεταποίηση λόγω υπέρβασης του κατωφλίου μεταποίησηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2202/96 του Συμβουλίου, της 28ης Οκτωβρίου 1996, περί καθεστώτος ενισχύσεως των παραγωγών ορισμένων εσπεριδοειδών(1), όπως τροποποιήθηκε από τον κανονισμό (ΕΚ) αριθ. 858/1999(2), και ιδίως το άρθρο 6,Εκτιμώντας τα ακόλουθα:(1) Το άρθρο 5 παράγραφος 1 του κανονισμού (ΕΚ) αριθ. 2202/96 θέσπισε ένα κατώφλι μεταποίησης για τα πορτοκάλια ίσο με 1189000 τόνους. Η παράγραφος 2 του ίδιου άρθρου προβλέπει ότι, για κάθε περίοδο εμπορίας, η υπέρβαση του κατωφλίου εκτιμάται με βάση τον μέσο όρο των ποσοτήτων που μεταποιήθηκαν με τη χορήγηση ενίσχυσης κατά τη διάρκεια των τριών περιόδων που πορηγούνται της υπό εξέταση περιόδου, ή κατά τη διάρκεια ισοδύναμης περιόδου. Όταν διαπιστωθεί υπέρβαση, η βοήθεια που έχει καθορισθεί για την υπό εξέταση περίοδο στο παράρτημα του εν λόγω κανονισμού μειώνεται κατά 1 % ανά μερίδιο υπέρβασης 11890 τόνων.(2) Τα κράτη μέλη, στο πλαίσιο του άρθρου 22 παράγραφος 1 στοιχείο β) του κανονισμού (ΕΚ) αριθ. 1169/97 της Επιτροπής, της 26ης Ιουνίου 1997, περί θεσπίσεως λεπτομερών κανόνων εφαρμογής του κανονισμού (ΕΚ) αριθ. 2202/96 του Συμβουλίου περί καθεστώτος ενισχύσεως των παραγωγών ορισμένων εσπεριδοειδών(3), όπως τροποποιήθηκε τελευταία από τον κανονισμό (ΕΚ) αριθ. 2729/1999(4), κοινοποίησαν τις ποσότητες πορτοκαλιών που μεταποιήθηκαν με τη χορήγηση ενίσχυσης. Βάσει των στοιχείων αυτών, διαπιστώθηκε υπέρβαση του κατωφλίου μεταποίησης κατά 358233 τόνους. Κατά συνέπεια, τα ποσά της ενίσχυσης για τα πορτοκάλια που καθορίζονται στο παράρτημα του κανονισμού (ΕΚ) αριθ. 2202/96 για την περίοδο 2000/01 πρέπει να μειωθούν κατά 30 %.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1>ΘΕΣΗ ΠΙΝΑΚΑ>Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 10 Οκτωβρίου 2000.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 49.(2) ΕΕ L 108 της 27.4.1999, σ. 8.(3) ΕΕ L 169 της 27.6.1997, σ. 15.(4) ΕΕ L 328 της 22.12.1999, σ. 35.